
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00074/2014-04
11.07.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 11.07.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, ПИБ: 101756222, Матични број: 17265962,  испуњава прописане стандарде за акредитацију студијског програма  Докторске студије - СПОРТСКЕ НАУКЕ у оквиру поља друштвено-хуманистичких наука и то за 10 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, је дана 15.1.2014. године поднела захтев за акредитацију студијског програма  Докторске студије - СПОРТСКЕ НАУКЕ у оквиру поља друштвено-хуманистичких наука под бројем 612-00-00074/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета утврдила је да високошколска установа ФАКУЛТЕТ СПОРТА И ФИЗИЧКОГ ВАСПИТАЊА, за студијски програм докторских академских студија – СПОРТСКЕ НАУКЕ у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма. 
Факултет има основне услове за развој научно-истраживачке делатности у наредном периоду. У претходном периоду показано је да су истраживачи квалификовани за научноистраживачки рад, публиковањем научних и стручних радова и учешћем у пројектима. У Програму научно-истраживачког рада Факултета сагледани су постојећи услови за научно-истраживачки рад и дефинисан је план за унапређење научно-истраживачког рада у даљем периоду.
Докторске академске студије Физичког васпитања и спорта трају три студијске године (шест семестара). Студије имају Укупно 180 ЕСПБ бодова. Студент доказује своју научну активност учешћем на научним скуповима и објављеним радовима у међународним и националним часописима са рецензијом. Студенти који се образују на овим студијама оспособљени су да самостално воде оригинална научно-релевантна истраживања у области физичког васпитања, спорта и рекреације. Оспособљени су за критичко мишљење, односно да могу критички да процењују истраживања других аутора и да их користе као чињенични материјал у сопственим истраживањима.
Основни циљ студијског програма је  образовање стручњака у домену тимског и мултидисциплинарног рада из области спорта и физичког васпитања, као и развој способности за саопштавање и излагање својих оригиналних резултата научној јавности. Савладавањем програма студенти стичу се прописане опште и предметно специфичне способности. Савлађивањем студијског програма студенти су оспособљени да се самостално баве научноистраживачким радом. Назив дипломе треба ускладити са Листом звања коју је утврдио Национални савет. 
Студијски програм докторских студија у трајању од три године или 180 ЕСП бодова, конципиран је у складу са европским системом преноса бодова (ЕСПБ). У наставном плану докторских студија предвиђено је 12 предмета, од којих је 6 обавезних и 6 изборних, научна активност и израда докторске дисертације, укупно 180 бодова. Иначе структура курикулума обухвата распоред предмета по семестрима и детаљан опис предмета. Студијски програм има 56,66% ЕСП бодова који су предвиђени за израду докторске дисертације и изборне предмете који су у вези са њом (102 ЕСПБ бода).
Студијски програм академских докторских студија нуди студентима савремена научна сазнања из области спортских наука, која се могу применити у физичком васпитању, спорту и рекреацији. Усаглашен је са другим студијским програмима Факултета, који се истовремено акредитују. Усаглашен је са више студијских програма докторских студија европског образовног простора. Услови уписа су јасно дефинисани Конкурсом за упис на докторске студије као и ближим информацијама које се могу видети на сајту Факултета. Такође, број студената је усклађен са просторним и кадровским могућностима Установе. Провером референци наставника утврђено је да 13 наставника испуњава услове за наставника, док њих 11 могу бити ментори на овом студијском програму. Овај број ментора је довољан за тражени број студената. 
Испуњавањем предиспитних обавеза и полагањем испита студент може остварити највише 100 поена. Остварени поени на предиспитним активностима вреднују се док се не положи завршни испит. На предиспитним задацима студент може да освоји од 30 до 70 ЕСПБ поена. На завршном испиту студент може да освоји од  30 до 70  поена. Након положеног испита студенти стичу одређен број ЕСПБ бодова који је утврђен за сваки предмет. Докторска дисертација представља самосталан научно-истраживачки рад студента. Услови које је потребно да студент испуни пре одбране дисертације, а односе се на научну активност, усклађени су са стандардима научног поља. Начин и поступак припреме и одбране дисертације уређен је актима Факултета. Остварени допринос дисертације оцењује се према броју научних публикација, које су објављене или прихваћене за објављивање у међународним и националним часописима са рецензијама.
Провером референци утврђено је да 13 наставника задовољава услов за предавача, док 11 њих има референце адекватне за менторство на докторским студијама. За 10 студената потребно је 6 ментора. Наставнике који не задовољавају услове треба избрисати из књиге наставника, и сагласно томе ускладити књигу предмета, електронски образац и осталу документацију. 

	Преглед стања наставника и ментора на студијском програму ДС Спортске науке

	Р.бр.
	Презиме и име
	наставник – 12
	ментор – 24 (од тога бар један М24 или SSCI)

	1. 
	Живковић Добрица
	да
	да

	1. 
	Костић Радмила
	да
	да

	1. 
	Поповић Ружена
	да
	не

	1. 
	Братић Милован
	да
	да

	1. 
	Стефановић Наталија
	да
	да

	1. 
	Берић Драгана
	да
	не (20 поена)

	1. 
	Станковић Ратко
	да
	да

	1. 
	Нејић Драган
	не (5 поена)
	не

	1. 
	Херодек Катарина
	не (11 поена)
	не

	1. 
	Бранковић Наташа
	не (наведени радови нису из тражених категорија)
	не

	1. 
	Драгић Бранислав
	не (5 поена)
	не

	1. 
	Радовановић Драган
	да
	да

	1. 
	Александровић Марко
	да
	да

	1. 
	Величковић Саша
	да
	да

	1. 
	Коцић Миодраг
	да
	да

	1. 
	Бубањ Саша
	да
	да

	1. 
	Пантелић Саша
	да
	да

	Број наставника
	13

	Број ментора
	11



За реализацију студијског програма докторских студија обезбеђена је добра основа везана за одговарајуће просторне, техничке, библиотечке и друге ресурсе за квалитетну реализацију свих облика наставе на докторским студијама. За студијски истраживачки рад постоји одређени инструментариј и опрема, која се користи у оквиру Мултидисциплинарне истраживачке лабораторије Факултета, рачунарске лабораторије и вежбаоница. Библиотека располаже адекватним библиотечким ресурсима који садрже књижни и некњижни фонд. Књижни фонд чине: књиге (уџбеници, монографије, приручници и др.), серијске публикације (часописи) и научни радови (докторске дисертације, магистарски радови, специјалистички радови, мастер радови и дипломски радови). Некњижни фонд се састоји од публикација у електронском облику. Студенти имају приступ базама података које су неопходне за израду докторске дисертације. Са свих локалних рачунарских јединица, који си на располагању студентима, обезбеђен је приступ Академској мрежи Србије. Факултет је повезан са јединственим универзитетским информационим системом ЈУНИС и Конзорцијумом библиотека Србије за обједињену набавку КоБСОН.
Комисија за квалитет има 12 чланова од којих су три студенти који активно учествују у реализацији провере квалитета у установи. Студенти кроз анкете током године дају сугестије у циљу поправљања квалитета наставног процеса и логистичке подршке студентима. Установа периодично преиспитује и унапређује стратегију обезбеђења квалитета – најмање једном у три године.      
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА  за студијски програм  Докторске студије - СПОРТСКЕ НАУКЕ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
[bookmark: _GoBack]Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.
	Достављено:
- високошколској установи
- архиви КАПК

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, ПИБ: 101756222, Матични број: 17265962, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Докторске студије - СПОРТСКЕ НАУКЕ у оквиру поља друштвено-хуманистичких наука и то за 10 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

